Diari Oficial de la Generalitat Valenciana


Sumari del DOGV 4523, del 17-06-2003 (2003/7028)

Informació pública del programa d'actuació integrada de la unitat d'execució UE-2 del sector S-5 de sòl urbanitzable programat qualificat com a ús residencial d'Altea (Alacant).
---------------------------------------------------------------------------------------------------------------------------------------------------------------------------------

### Dades del document

Número de DOGV
:   4523

Data del DOGV
:   17-06-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/7028


Organisme emissor
:   Agrupació d'Interés Urbanístic UE-2 Sector S-5 Cara Al Mar

Tipus de document
:   Anunci

Informació pública del programa d'actuació integrada de la unitat d'execució UE-2 del sector S-5 de sòl urbanitzable programat qualificat com a ús residencial d'Altea (Alacant). [2003/M7028]
  
María Teresa Sánchez Romo, amb DNI 7262195-S, i domicili a efecte de notificació a Madrid, passeig de la Castellana, 81, amb qualitat de presidenta de l'Agrupació d'Interés Urbanístic UE-2 Sector S-5 Cara Al Mar, a l'empara del que preveuen els articles 48.C) i 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU):
  
a) Ha promogut el programa per al desenvolupament de l'actuació integrada de la unitat d'execució número 2 del sector S-5 Cara Al Mar del sòl urbanitzable del Pla General d'Altea.
  
b) Ha depositat un exemplar de l'alternativa tècnica, compost per programa per al desenvolupament de la UE-2 del sector S-5, homologació modificativa del sector S-5, pla parcial del sector S-5, projecte d'urbanització de la unitat d'execució número 2 sector S-5 i escriptura de constitució de l'Agrupació d'Interés Urbanístic UE-2 Sector S-5 Cara Al Mar, amb els seus estatuts, així com còpia de la instància d'inclusió de l'agrupació en el Registre d'Agrupacions d'Interés Urbanístic, d'acord amb l'article 49 de la LRAU, en l'Ajuntament d'Altea (art. 48.1.A).
  
c) Ha protocol·litzat un exemplar de l'esmentada alternativa per mitjà d'acta autoritzada pel notari Salvador Pastor Pérez, avinguda de la Comunitat Valenciana, 7, baix, d'Altea (art. 48.1.B).
  
d) Ha remés avisos per correu certificat, amb justificant de recepció, al domicili fiscal de les persones que consten en el cadastre com a titulars de drets afectats per l'actuació proposada (art. 46.3).
  
I havent realitzat els referits tràmits, en compliment del que disposa l'article 48.1.C), es publica el present anunci en un diari d'Alacant, i en el Diari Oficial de la Generalitat Valenciana, a fi que, dins del termini de 20 dies comptats des de la publicació d'este en el DOGV, qualsevol persona puga comparéixer en la notaria anteriorment indicada per a obtindre còpia de l'acta, sol·licitar que se li exhibisca esta, o consultar el programa en l'Ajuntament d'Altea; poden presentar, en l'esmentat Ajuntament, qualssevol al·legacions que els convinguen segons dret o formular alternatives tècniques.
  
Igualment podran presentar, en l'Ajuntament d'Altea, proposicions juridicoeconòmiques, per a executar el dit programa, durant els cinc dies següents al venciment del termini anterior. Així mateix el present anunci serveix d'avís a aquells titulars de drets afectats per la present actuació que, per un o un altre motiu, no puguen ser individualment notificats per ser desconeguts o ignorar-se el domicili de notificació.